Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14814

b) leszállás után: 5.2.2.6 VHF összeköttetés átadása 5.2.2.6.1 A légijárművet az illetékes légiforgalmi állomásnak kell felkérnie arra, hogy térjen át egyik frekvenciáról a másikra, az jóváhagyott eljárásoknak megfelelően. Ilyen felkérés hiányában a légijármű-állomásnak kell értesítenie az illetékes légiforgalmi állomást, mielőtt áttér egyik frekvenciáról a másikra. 5.2.2.6.2 Amikor az első kapcsolatot felveszi, illetve a VHF frekvencia elhagyásakor, a légijárműállomásnak továbbítania kell minden olyan tájékoztatást, amit az illetékes Hatóság előírt számára. 2007/70/II. szám 5.2.2.7 Összeköttetési hiba 5.2.2.7.1 Levegő-föld összeköttetés 5.2.2.7.1.1 Ha egy légijármű-állomásnak nem sikerül összeköttetést létesítenie a légiforgalmi állomással a kijelölt frekvencián, akkor meg kell kísérelnie az összeköttetés felvételét egy az útvonalnak megfelelő másik frekvencián. Amennyiben ez a kísérlet sem sikerül, a légijárműállomásnak az útvonalnak megfelelő frekvencián meg kell próbálnia összeköttetést létesíteni más légijárművekkel, vagy más légiforgalmi állomásokkal. Ezenkívül, egy hálózatban működő légijárműnek a megfelelő VHF frekvenciát figyelnie kell, hogy képes legyen a közelében lévő légijáművektől érkező hívások vételére. 5.2.2.7.1.2 Ha az 5.2.2.7.1.1 pontban leírt kísérletek eredménytelenek maradnak, a légijárműállomásnak a "TRANSMITTING BLIND" (vak-adás) kifejezés után közleményét kétszer le kell adnia a kijelölt frekvenciá(ko)n, és ha szükséges, hozzá kell tennie a címzette(ke)t is, aki(k)nek a közleményt szánja. 5.2.2.7.1.2.1 PANS. - Hálózati üzemelés esetén a vak-adással leadandó közleményt kétszer kell leadni az elsődleges és a másodlagos frekvencián is. A frekvencia-váltás előtt a légijármű-állomásnak be kell jelentenie, hogy melyik frekvencia az, amire át fog váltani. 5.2.2.7.1.3 A vevőkészülék meghibásodása 5.2.2.7.1.3.1 Ha egy légijármű-állomás a vevőkészülék hibája miatt nem képes összeköttetést létesíteni, akkor jelentéseit továbbítania kell a használatos frekvencián a megkívánt időpontokban vagy földrajzi helyeken, a "TRANSMITTING BLIND DUE TO RECEIVER FAILURE" ("VAK- ADÁS A VEVŐKÉSZÜLÉK HIBÁJA MIATT") kifejezés után. A légijármű-állomás le kell, hogy adja a szükségesnek ítélt közleményét, majd meg kell ismételnie az egészet. Ezen eljárás során a légijárműnek közölnie kell a következő tervezett adásának időpontját is. 5.2.2.7.1.3.2 Ha a légijármű, légiforgalmi irányítói szolgáltatásban vagy tanácsadói szolgáltatásban részesül, az 5.2.2.7.1.3.1 pont előírásainak betartásán felül adjon tájékoztatást a légijármű parancsnokpilótájának a repülés folytatásával kapcsolatos szándékáról is. 5.2.2.7.1.3.3 Ha a légijármű a fedélzeti berendezés hibája miatt nem képes összeköttetést létesíteni, akkor ha rendelkezik az ehhez szükséges berendezéssel, állítsa be a megfelelő SSR kódot a rádióhiba jelzésére. Megjegyzés. - A rádióhiba esetén használható általános szabályokat a Chicagói Egyezmény, ICAO Annex 2 (a Nemzetközi Polgári Repülési Szervezet Egyezményének 2. Függeléke) tartalmazza. 5.2.2.7.2 Föld-levegő összeköttetés 5.2.2.7.2.1 Amikor a légiforgalmi állomás nem képes összeköttetést létesíteni egy légijármű-állomással, miután hívta azokon a frekvenciákon, amelyeken a légijármű feltételezhetően figyel, akkor:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes